Põldvarblane

Põldvarblane (Passer montanus) on linnuliik värvuliste seltsist varblaslaste sugukonnast varblaste perekonnast.

 Levila 
Põldvarblane on levinud suuremas osas Euraasias ja Malai saartel. Teda on asustatud ka mujale, sealhulgas Filipiinidele, Indoneesiasse, Mikroneesiasse, Austraaliasse ja Ameerika Ühendriikidesse Missouri osariiki, kuhu liik viidi 1870. aastal, et linnustikku rikastada. Põldvarblane ei ole uute alade vallutamisel siiski nii edukas kui koduvarblane. 

Põldvarblane on paigalind, kuid põhjapoolseim populatsioon rändab talveks lõunasse ning väike osa Lõuna-Euroopa lindudest Põhja-Aafrikasse ja Lähis-Idasse. Arlott (2007) p.222  Snow (1998) pp. 1513–1515 

 Välimus 
Põldvarblase üldpikkus on 12,5–14 sentimeetrit. Ta on koduvarblasest väiksem. Isas- ja emaslinnud on samasuguse välimusega. Mõlema sugupoole tunnused on kastanpruun pealagi ja kukal, neerukujuline must laik valgel põsel ning kaks kitsast valget tiivavööti. Noorlinnud on vanalindudest tuhmimad. Häälitsused sarnanevad koduvarblase omadega. Ta laulab kiirete silpidega, kutsumiseks teeb tsu-itt ning hoiatuseks täriseb teravalt.Varblased hoiduvad inimeste naabrusse

 Elupaik 
Põldvarblane on Eesti mandriosa kultuurmaastikul ja asulates tavaline. Läänesaartel ja Saaremaal oli ta pool sajandit tagasi haruldane, ent tänapäeval on ka seal levinud. 

Euroopas on põldvarblane põllumaastike lind, Ida-Aasias aga laialt levinud linnades ja teistes asulates. Ladinakeelsest nimetusest hoolimata pole põldvarblane tavaliselt mägede lind. Kui põldvarblane ja koduvarblane elavad samas piirkonnas, pesitseb koduvarblane linnades ja põldvarblane maapiirkondades. Clement et al (1993) pp.463–465  Seal, kus puid on napilt, näiteks Mongoolias, kasutavad mõlemad liigid pesitsemiseks inimeste loodud kohti. Melville, David S.; Carey, Geoff J. (1998). "Syntopy of Eurasian Tree Sparrow Passer montanus and House Sparrow P. domesticus in Inner Mongolia, China" (PDF). Forktail 13: 125. 
 Toitumine 
Põldvarblase toit koosneb pesitsusajal peamiselt putukatest, väljaspool pesitsusaega aga seemnetest, pungadest ja toidujäätmetest. Ta toitub salkadena maapinnal ning sageli koos koduvarblaste, vintide või tsiitsitajatega. Samuti külastab ta lindude toitmispaiku.

 Pesitsemine 
Põldvarblane pesitseb Eestis linnaparkides, kalmistutel, põllumaastiku metsaservadel, puisniitudel ja tihedates põõsastikes. Rootsmäe, L., Veroman, H. Eesti laululinnud. Tallinn, Valgus 1974  Pesa ehitab ta looduslikesse õõnsustesse ja ehitiste urgastesse, kasutab ka haraka, valge-toonekure, hallhaigru, merikotka, kalakotka või must-harksaba pesa. Troopikas rajab põldvarblane pesa ka palmivõradesse ja verandadele. 

Põldvarblase kerakujuline pesa koosneb heinakõrtest, rohust, villast või muust materjalist ning on vooderdatud sulgedega. Coward (1930) pp.56–58  Pesa sissepääs asub küljel. Täiskurnas on tavaliselt viis või kuus muna, Robinson & Chasen (1927–1939) Chapter 55 (PDF) 284–285>  mis on valged kuni helehallid ning tähnide, täppide ja laigukestega. Mõlemad vanalinnud hauvad mune 12–13 päeva. Pojad lahkuvad pesast 15–18 päeva vanuselt. Põldvarblaste poegi toidetakse 12 päeva putukatega, pärast seda hakatakse andma taimtoitu. 

Põldvarblane pesitseb kaks või kolm korda aastas.  "Tree Sparrow Passer montanus [Linnaeus, 1758"]. Bird facts. British Trust for Ornithology. Retrieved 30 January 2009 
Mõnikord püüab ta üle võtta teiste suluspesitsejate, näiteks suitsupääsukese, räästapääsukese, kaldapääsukese või mesilasenäpi pesa. Czechowski, Paweł. ”Nesting of Tree Sparrow Passer montanus in the nest of Barn Swallow Hirundo rustica in Pinowski, Jan (ed.) (2007) (PDF). International Studies on Sparrows. 32. pp. 33–35. Ta pesitseb paaridena üksikult või hajusates kolooniates ning asustab meelsasti pesakaste. Hegyi, Z.; Sasvári, L. (1994) "Alternative reproductive tactics as viable strategies in the Tree Sparrow (Passer montanus)." (PDF) Ornis Hungaria 4: 9–18 
Ta saab suguküpseks ühe aasta jooksul pärast koorumist. "An Age entry for Passer montanus". AnAge, the animal ageing and longevity database. Retrieved 30 January 2009 
Põldvarblase keskmine eluiga on umbes kaks aastat. Ta pesitseb koduvarblasest meelsamini inimasustusest eemal looduses.

 Vaenlased 
Põldvarblase looduslikud vaenlased peale inimese on haukad, pistrikud ja kakud, mõnikord ka valge-toonekurg. Mune ja poegi ohustavad harakad, näärid, nirgid, rotid, kassid ja maod.

 Arvukus 
Põldvarblase ülemaailmne arvukus ei ole teada. Euroopas hinnatakse tema arvuks 52–96 miljonit isendit. Populatsiooni arvukuse suundumusi (trende) pole hinnatud. 

Kuigi põldvarblane laiendab levilat Fennoskandias ja Ida-Euroopas, on tema arvukus suures osas Lääne-Euroopast vähenenud, "Eurasian Tree Sparrow Passer montanus" (PDF). Birds in Europe. BirdLife International. Vaadatud 31.1.2009 nagu ka kiivitaja, põldlõokese ja halltsiitsitaja oma. Põldvarblase arvukus Suurbritannias vähenes 1970.–1998. aastal 95%. "Tree sparrow". Conservation case studies. Royal Society for the Protection of Birds. Vaadatud 3.2. 2009.

Eestis pesitseb 80 000 – 110 000 paari põldvarblasi. 

 Viited 

 Välislingid 

Paalalinnas keksib valge varblane, Postimees

Kategooria:Varblaslased